ZAPISNIK SA SJEDNICE NASTAVNIČKOG VIJEĆA

održane 10.siječnja 2024. godine u 12:30

Dnevni red:

1. Provođenje GDPR-a
2. Opći akti škole – usklađivanje sa Zakonom
3. Razno

Ad 1.) Gospodin P.V., direktor konzultantske firme Q Norma specijalizirane za usklađivanje poslova s GDPR zaštitom osobnih podataka, održao je zaposlenicima Srednje škole Zabok predavanje o važnosti i opravdanosti zaštite osobnih podataka pojedinaca te o poduzimanju odgovarajućih tehničkih i organizacijskih mjera kako bi se jamčila sigurnost osobnih podataka.

Ad 2.) Tajnica je obavijestila nastavnike da sve molbe i zahtjeve treba poslati na službeni mail srednjao@inet.hr zbog urudžbiranja.

Dana 3. siječnja 2024. godine stupio je na snagu Zakon o izmjenama i dopunama Zakona o odgoju i obrazovanju u osnovnoj i srednjoj školi temeljem kojeg treba promijeniti sve akte škole u roku od 90 dana. Obavijest će doći na mail o otvorenom savjetovanju u vezi izmjena i dopuna naših općih akata.

Ad 3.) Tajnica je pročitala Izvješće o stanju sigurnosti preventivnih programa te mjerama poduzetim u cilju zaštite prava učenika za 1.polugodište školske godine 2023./2024. koje ravnateljica podnosi dvaput godišnje. Izvješće će biti objavljeno na Internet stranici Škole.

B.C. je izvijestila nastavnike o nadogradnji E-dnevnika te zamolila razrednike da proslijede obavijest roditeljima.

Ravnateljica je zamolila nastavnike da ispune izlazni obrazac ukoliko to još nisu napravili. Obrazac se odnosi na završetak EU projekta ReCeZa.

K.C. je podsjetila nastavnike na aktivacijski link za prijavu na HUB te zamolila da sve komentare pošalju na mail.

Sjednica je završila u 13:30.

Zabok, 10.siječnja 2024.

KLASA:007-04/24-02/1

URBROJ: 2140-92-24-1

 Zapisničar: K.K.